**Smart Park WC**

Κατά τους χειμερινούς μήνες και ιδιαίτερα στη πόλη του Βόλου που ζούμε και είναι το σχολείο μας παρατηρείται έντονα το φαινόμενο της αιθαλομίχλης.

Η αιθαλομίχλη είναι μια μορφή ατμοσφαιρικής ρύπανσης η οποία προκαλείται κυρίως από την καύση στερεών καυσίμων όπως ξύλα, κάρβουνα και μικροπλαστικά.

Αποτελείται από μικρά σωματίδια αιθάλης όπου από εκεί βγήκε το όνομά της καθώς και από το διοξείδιο του θείου.

Η αιθαλομίχλη στη πόλη μας παρατηρείται κυρίως τις απογευματινές και βραδινές ώρες και απλώνεται σε διάφορες περιοχές της πόλης.

Αυτό έχει σαν αποτέλεσμα στα διάφορα πάρκα της πόλης που συχνάζουν ενήλικες και παιδιά που θέλουν να αθληθούν και να παίξουν, αυτές τις ώρες να υπάρχουν έντονα ποσοστά αιθαλομίχλης.

Το πρόβλημα είναι ότι ο κόσμος δεν ξέρει πότε τα ποσοστά αιθαλομίχλης είναι επικίνδυνα για τον ανθρώπινο οργανισμό καθώς και άνθρωποι με αναπνευστικά προβλήματα να κινδυνεύουν ακόμα πιο πολύ.

**Η ιδέα μας**

Η ιδέα μας είναι να δημιουργήσουμε έξυπνα πάρκα όπου κάθε πάρκο θα έχει τους δικούς του αισθητήρες που θα μετράνε συνεχώς τα ποσοστά αιθαλομίχλης στον αέρα.

Εφόσον τα ποσοστά αιθαλομίχλης ξεπερνάνε τα κανονικά επίπεδα θα ειδοποιούν τον κόσμο που παίζει και αθλείται ώστε να λαμβάνει τα απαραίτητα μέτρα προστασίας του οργανισμού του από την αιθαλομίχλη.

Επίσης θα εστιάσουμε στις δημόσιες τουαλέτες όπου όταν τα ποσοστά αιθαλομίχλης ξεπεράσουν τα κανονικά επίπεδα , οι αισθητήρες του πάρκου θα στέλνουν σήμα στις τουαλέτες και αυτές θα καθαρίζουν τον αέρα που έχουν εσωτερικά και θα ειδοποιούν τον κόσμο και ιδιαίτερα τα άτομα με αναπνευστικά προβλήματα ότι μπορούν να μπουν μέσα στις τουαλέτες και να αναπνεύσουν καθαρό αέρα μέχρι να μπορέσουν ηρεμίσουν και να είναι σε θέση να αποχωρίσουν με ασφάλεια από την περιοχή .